CELEX: C2007/183/74
Language: et
Date: 2007-08-04 00:00:00
Title: Kohtuasi T-210/07: 11. juunil 2007 esitatud hagi — RSA Security Ireland Ltd versus Euroopa Ühenduste Komisjon

4.8.2007   
            
            
               ET
            
            
               Euroopa Liidu Teataja
            
            
               C 183/39
            
         11. juunil 2007 esitatud hagi — RSA Security Ireland Ltd versus Euroopa Ühenduste Komisjon
   (Kohtuasi T-210/07)
   (2007/C 183/74)
   Kohtumenetluse keel: inglise
   Pooled
   
      Hageja: RSA Security Ireland Ltd (Shannon, Iirimaa) (esindajad: Solicitor S. Daly ja Barrister B. Conway)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni otsus, The Revenue Commissioners'i poolt 30. märtsil 2007 edastatud vormis, osas, millega jäetakse hageja toode selle objektiivsete omaduste tõttu kombineeritud nomenklatuuri tariifse klassifikatsiooni järgi klassifitseerimata;
            
         
               —
            
            
               sedastada, et toote tolliklassifikatsioon tuleb kindlaks määrata toote olulistest omadustest lähtudes, ehk et tegemist on automatiseeritud andmetöötlusaparaadiga ja seetõttu kuulub see kombineeritud nomenklatuuri rubriiki 8471;
            
         
               —
            
            
               sedastada, et nimetatud toode tuleb klassifitseerida, lähtudes tema olulisest omadustest kombineeritud nomenklatuuri rubriiki 8470 kuuluva kalkulaatori või arvutusfunktsioone täitva seadmena;
            
         
               —
            
            
               sedastada, et vastavalt ühenduse tollieesmärkidel vastu võetud klassifitseerimiseeskirjadele ei ole toote oluline omadus mitte toote ohutusseade või selle seade omadus, mis võimaldab ligipääsu automaatsel andmejäädvustusseadmel või muul viisil salvestatud materjalidele;
            
         
               —
            
            
               määrata hagejale tollimaksu hüvitamine niisuguses summas, mille ta maksis toote ühendusse importimisel alates komisjoni otsuse jõustumisest, ning samuti hagejale intresside tagasimaksmine.
            
         Väited ja peamised argumendid
   Hageja palub käesolevas hagis komisjoni otsuse tühistamist, mis tehti talle teatavaks The Revenue Commissioners'i 30. märtsi 2007. aasta e-kirjas, mis saadeti talle vastuseks tema poolt esitatud siduva tariifiinformatsiooni taotlusele ühe ohustusseadme jaoks, mis kinnitatakse automaatse andmetöötlusseadme „SID Product” külge.
   Hageja kinnitab, et esimeses astmes The Revenue Commissioners'ile ja seega talle teatavaks tehtud otsuses eneses ei ole klassifitseeritud tema toodet selle objektiivsetest omadustest lähtudes vaid tariifne klassifikatsioon on kindlaks määratud nii, et tegemist on põhimõttelise õigusnormi rikkumisega.
   Seejärel kinnitab hageja, et tegelikult oleks tulnud tema toode selle põhiomadusi arvestades klassifitseerida automaatse andmetöötlusseadmena ühenduse tolliseadustiku (1) rubriiki 8471, kuna see vastab rubriigi 8471 märkuses 5.B selle klassifikatsiooni kohta toodud tingimustele või ongi automaatne andmetöötlusseade.
   Teise võimalusena väidab hageja, et toote õige tariifne klassifitseerimine tema objektiivsete omaduste alusel oleks kalkulaatorina tolliseadustiku rubriiki 8471.
   Lõpuks kinnitab hageja, et kui komisjon menetles tema poolt ühe toote jaoks selle omadustest — automaatne andmetöötlusseade — lähtuvalt esitatud siduva tariifiinformatsiooni taotlust, siis pani ta toime menetlusnormi rikkumise ja võimu kuritarvitamise.
   
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/004, lk 307).